Киряк Шкуртов е роден в 1872 година в костурското село Старичани, тогава в Османската империя, днес Лакомата, Гърция. Завършва гръцка гимназия, след което е гръцки учител. Привлечен от Георги Христов, влиза във ВМОРО и става един от първите дейци и ръководители на организацията в родния си край. По време на Илинденско-Преображенското въстание участва в сражението при село Вишени, при превземането на Клисура, в похода на въстаническите сили в Колоня и в други боеве. След въстанието заедно със свои другари се прехвърля в Гърция, където първоначално са арестувани, а по-късно са освободени и им е предложено да се присъединят към гръцкия комитет.